
Kirjalike nõusolekute andmine
1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekusid: 
1.1. 07.04.2014.a Õhu tn 8 kinnistu omanikult kirjalike nõusolekute andmise taotlused (dok. reg nr. 3348/1-16) vee- ja kanalisatsioonitorustiku ehitamiseks;

1.2.  09.04.2014.a Kõrkja tn 20  kinnistu omanikult kirjaliku nõusoleku andmise taotlus (dok. reg nr. 3435/1-16) piirdeaia püstitamiseks;

1.3. 09.04.2014.a Puuvilla tn 18 kinnistu omanikult kirjalike nõusolekute andmise taotlused (dok. reg nr. 3450/1-16) garaaži rekonstrueerimiseks ja piirdeaia püstitamiseks.
1.4. 07.04.2014.a Savi tn 2 kinnistu omanikult kirjalike nõusolekute andmise taotlused (dok. reg nr. 3322/1-16) abihoone ja piirdeaia püstitamiseks.

1.5. 26.03.2014.a 3.Paemurru tn 18 kinnistu omanikult kirjalike nõusolekute andmise taotlused (dok. reg nr. 2961/1-16) vee- ja kanalisatsioonitorustiku ehitamiseks.
1.6. 03.04.2014.a OÜ SKS Estonia Textile poolt kirjaliku nõusoleku andmise taotlus (dok. reg nr. 3233/1-16) Kulgu tn 15 piirdeaia püstitamiseks.

1.7. 03.04.2014.a Narva linna Arenduse ja Ökonoomika Ameti poolt kirjaliku nõusoleku andmise taotlus (dok. reg nr. 3241/1-16) Pimeaia, Pimeaia tn 1 ja Hariduse tänav L1 side maakaabelliini ehitamiseks.
Kõik dokumendid laekusid koos seadusega ettenähtud korras kooskõlastatud ehitusprojektide ja riigilõivu maksekorraldustega. Ehitusprojektide vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projektid on kooskõlastatud peaarhitektiga. Esitatud dokumentides ehitusseaduse §16 toodud kirjalike nõusolekute andmise keeldumise põhjused puuduvad. Seega, kirjalike nõusolekute andmiseks takistusi ei ole.

2. ÕIGUSLIKUD ALUSED

2.1.  Ehitusseaduse § 16 lõike 1 kohaselt kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2; muudetakse ehitise tehnosüsteemi või asendatakse kogu tehnosüsteem samaväärsega; püstitatakse detailplaneeringu koostamise kohustusega aladel maa-ala piiramiseks piirdeaedasid, mille ehitamiseks on vajalikud kaevetööd;

2.2. Narva Linnavolikogu 29. mai 2003. a määrusega nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine" on delegeeritud Narva Linnavalitsusele õigus Ehitusseaduse §16 lõike 5 alusel välja anda kirjalikke nõusolekuid ja õigus keelduda neid väljastamast.
3. OTSUS
Anda kirjalikud nõusolekud alljärgnevatel aadressidel:

3.1. Õhu tn 8 vee- ja kanalisatsioonitorustiku ehitamiseks;

3.2. Kõrkja tn 20  piirdeaia püstitamiseks;
3.3. Puuvilla tn 18 garaaži rekonstrueerimiseks ja piirdeaia püstitamiseks;
3.4. Savi tn 2 abihoone ja piirdeaia püstitamiseks;

3.5. 3.Paemurru tn 18 vee- ja kanalisatsioonitorustiku ehitamiseks;
3.6. Kulgu tn 15 piirdeaia püstitamiseks;

3.7. Pimeaia, Pimeaia tn 1 ja Hariduse tänav L1 side maakaabelliini ehitamiseks.
4. RAKENDUSSÄTTED

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.

